ишдан ва иш ҳақидан (меҳнат даромадидан) маҳрум бўлган ёки узоқ (бир йилдан ортиқ) танаффусдан кейин меҳнат фаолиятини қайта бошлашга ҳаракат қилаётган шахсга ўн икки ойлик давр мобайнида йигирма олти календарь ҳафта; илгари ишламаган ва биринчи марта иш қидираётган шахсга эса ўн уч календарь ҳафта мобайнида тўланади. Ишсиз ишсизлик нафақасини олиш даврида иш қидириши ва ҳар икки ҳафтада камида бир марта маҳаллий меҳнат органига ишга ёки касбга тайёрлашга, қайта тайёрлашга, малакасини оширишга йўлланма олиш учун мурожаат қилиши шарт. (65- модданинг учинчи қисми Ўзбекистон Республикасининг 2013 йил 7 октябрдаги ЎРҚ - 355- сонли Қонуни таҳририда -ЎРҚҲТ, 2013 й., 41 - сон, 543 - модда) Ишсизлик нафақасининг миқдори қонун ҳужжатлари билан белгиланади.

## 66- модда. Ишсизлик нафақаси тўлашни бекор қилиш, тўхтатиб қўйиш ва унинг миқдорини камайтириш

Қуйидаги ҳолларда ишсизлик нафақасини тўлаш бекор қилинади: ишсиз шахс ишга жойлашганда; ишсиз шахс таклиф қилинган мақбул келадиган ишни икки марта рад этган тақдирда; қарамоғида учтагача киши бўлган, ўттиз беш ёшга тўлмаган ишсиз эркак ҳақ тўланадиган жамоат ишларида иштирок этишни рад этган тақдирда; (66- модданинг биринчи қисми Ўзбекистон Республикасининг 1998 йил 25 декабрдаги 729 - I- сон Қонунига мувофиқ тўртинчи хатбоши билан тўлдирилган -Олий Мажлис Ахборотномаси, 1999 й., 1 - сон, 20 - модда) ишсиз шахс қонун ҳужжатларига мувофиқ пенсия таъминоти ҳуқуқини олган тақдирда; ишсиз шахс суднинг ҳукми билан қамоқ ёки озодликдан маҳрум этиш тариқасидаги жазога ҳукм қилинган бўлса; (66- модданинг биринчи қисми бешинчи ва олтинчи хатбошилари Ўзбекистон Республикасининг 1998 йил 25 декабрдаги 729 -I- сон Қонуни таҳририда - Олий Мажлис Ахборотномаси, 1999 й., 1 - сон, 20 - модда) ишсиз шахс ишсизлик нафақасини олиб турган даврда маҳаллий меҳнат органини хабардор қилмай вақтинча ишга жойлашган бўлса; ишсизлик нафақасини алдов йўли билан олаётган бўлса; (66- модданинг биринчи қисми еттинчи хатбошиси Ўзбекистон Республикасининг 1998 йил 29 августдаги 681 -I- сон Қонуни таҳририда - Олий Мажлис Ахборотномаси, 1998 й., 9 - сон, 181- модда) ишсиз шахс вафот этган тақдирда. Қуйидаги ҳолларда ишсизлик нафақасини тўлаш тўхтатиб турилади: ишсиз шахс касбга ўрганиш, қайта тайёрлаш ёки малакасини оширишга юборилган бўлса, - стипендия олиб касб ўрганиш, қайта тайёрлашдан ўтиш ёки малака ошириш даврида; (66- модданинг иккинчи қисми иккинчи хатбошиси Ўзбекистон Республикасининг 1998 йил 29 августдаги 681 -I- сон Қонуни таҳририда - Олий Мажлис Ахборотномаси, 1998 й., 9 - сон, 181- модда) ишсиз шахс ихтисослаштирилган даволаш - профилактика муассасасида даволаш курсини ўтаётган бўлса, -бундай муассасада бўлган даврида; ишсиз шахс ҳақ тўланадиган жамоат ишларида иштирок этаётган бўлса, - бундай ишларда иштирок этган даврида. (66- модданинг иккинчи қисми Ўзбекистон Республикасининг 1998 йил 25 декабрдаги 729 - I- сон Қонунига мувофиқ тўртинчи хатбоши билан тўлдирилган -Олий Мажлис Ахборотномаси, 1999 й., 1 - сон, 20 - модда) Ишсиз шахс узрсиз сабабларга кўра белгиланган муддатда маҳаллий меҳнат органига келмаган тақдирда, ишсизлик нафақасини тўлаш уч ойгача муддатга тўхтатиб қўйилиши ёки нафақанинг миқдори камайтирилиши мумкин.